The Equalizer (cinta)

Iste articlo ye sobre una cinta estausunidense de cine d'acción d'intriga de l'anyo 2014; ta atros usos, se veiga The Equalizer.

The Equalizer (títol orichinal en anglés, en aragonés L'ecualizador, estrenada en Aragón con o títol en castellano y anglés de The Equalizer. El protector, en aragonés L'ecualizador. O protector) ye una cinta de cine estausunidense de cine d'intriga d'acción estrenada l'anyo 2014, dirichida por Antoine Fuqua seguntes un guión adaptau por Richard Wenk (basau en o guión d'a serie de televisión The Equalizer, de Michael Sloan y Richard Lindheim), con una banda sonora orichinal de Harry Gregson-Williams, una dirección de fotografía de Mauro Fiore, una producción cinematografica de Todd Black, Jason Blumenthal, Denzel Washington, Alex Siskin, Steve Tisch, Mace Neufeld, Tony Eldridge y Michael Sloan ta las productoras Columbia Pictures, LStar Capital, Village Roadshow Pictures, Escape Artists, Mace Neufeld Productions y Zhiv Productions y un elenco d'actors d'o cual en fan parte Denzel Washington, Marton Csokas, Chloë Grace Moretz, David Harbour, Haley Bennett, Bill Pullman, Melissa Leo, David Meunier, Johnny Skourtis, Alex Veadov, Vladimir Kulich y Roger Mitchell, entre d'atros.

Robert McCall ye un antigo miembro d'o United States Marine Corps, a Defense Intelligence Agency y lo Defense Clandestine Service que treballa actualment en un gran almagacén de productos de bricolache en Boston. En tener problemas ta poder dormir, gosa pasar as nueiz en un bar ubierto toda la nueit, a on i fa amistat con Teri, una mesacha prostituyida por a mafia rusa. Finalment, a mesacha li da lo suyo verdadero nombre, Alina, y son paseyando chuntos cuan plega un automóbil d'o cual baixa Slavi, lo proxeneta, qui obliga a Alina a dentrar en l'auto y da una tarcheta a Robert decindo-le que tien prostitutas millors que Alina. Días dimpués, Robert conoix que Alina hye ingresada en un hespital como consecuencia de que l'ha sostovau Slavi, y Robert marcha enta lo local a on Slavi tien a suya "seu social" seguntes a tarcheta que li heba dau, y li proposa de pagar-li por a libertat d'a mesacha, pero Slavi se niega y se ríe d'él. Robert fa los suyos calculos y creye que en nomás que 19 segundos habrá matau a Slavi y a los suyos farutes, y efectivament lo fa. Pero lo que no sabeba Robert ye que ixe grupo feba parte d'un rete mas amplo controlau por o mafioso Vladimir Pushkin, y iste ninvía a lo suyo segundo, Teddy Rensen, a vengar-se. Iste ye un antigo espía sovietico bien entrenau, y que conta con o refirme no nomás que d'os mafiosos d'a ciudat, so que tamién de policías corruptos, y prencipia la busca d'o culpable d'a muerte de Slavi, matando a cualsiquiera con qui se troba mientres ixe proceso, incluyida una amiga d'Alina, plegando mesmo a secuestrar a los treballadors d'o gran almagacén a on i treballa Robert.

A cinta s'ambienta en a suya epoca actual (2014) en Boston (Massachusetts) y las suyas escenas se filmoron en Boston, Cambridge, Chelsea, Haverhill, Ipswich, Quincy, Salisbury y South Hamilton (Massachusetts). Localizacions de The Equalizer en Internet Movie Database.

The Equalizer ha teniu continidat con atras dos cintas: The Equalizer 2 (2018, Antoine Fuqua) y The Equalizer 3 (2018, Antoine Fuqua), todas dos con os memos actor protagonista y director cinematografico que la primera.

Ye una cinta que ha estau obchecto de bels premios y nominación, encara que garra d'istos premios no fa parte d'os premios cinematograficos mas conoixius u destacaus.

 Elenco The Equalizer en Internet Movie Database. 
 Actor  Papel  Notas    '''' 

 Se veiga tamién 
 Cine en 2014.
 Cintas de 2014.

 Referencias 

 Vinclos externos 
  The Equalizer en Internet Movie Database.
  The Equalizer en Box Office Mojo.
  The Equalizer en Rotten Tomatoes.

Categoría:Cintas ambientadas en Boston
Categoría:Cintas ambientadas en 2014
Categoría:Cintas con banda sonora orichinal de Harry Gregson-Williams
Categoría:Cintas con dirección de fotografía de Mauro Fiore
Categoría:Cintas con guión de Richard Wenk
Categoría:Cintas con montache de John Refoua
Categoría:Cintas de cine d'acción
Categoría:Cintas de cine d'intriga
Categoría:Cintas d'Estaus Unius
Categoría:Cintas dirichidas por Antoine Fuqua
Categoría:Cintas en alemán
Categoría:Cintas en anglés
Categoría:Cintas en castellano
Categoría:Cintas en ruso
Categoría:Cintas en ucrainés
Categoría:Cintas en Color by DeLuxe
Categoría:Cintas en Panavision
Categoría:Cintas interpretadas por Alex Veadov
Categoría:Cintas interpretadas por Bill Pullman
Categoría:Cintas interpretadas por Chloë Grace Moretz
Categoría:Cintas interpretadas por David Harbour
Categoría:Cintas interpretadas por David Meunier
Categoría:Cintas interpretadas por Denzel Washington
Categoría:Cintas interpretadas por Haley Bennett
Categoría:Cintas interpretadas por Johnny Skourtis
Categoría:Cintas interpretadas por Marton Csokas
Categoría:Cintas interpretadas por Melissa Leo
Categoría:Cintas interpretadas por Roger Mitchell
Categoría:Cintas interpretadas por Vladimir Kulich
Categoría:Cintas producidas por Alex Siskin
Categoría:Cintas producidas por Denzel Washington
Categoría:Cintas producidas por Jason Blumenthal
Categoría:Cintas producidas por Mace Neufeld
Categoría:Cintas producidas por Michael Sloan
Categoría:Cintas producidas por Steve Tisch
Categoría:Cintas producidas por Todd Black
Categoría:Cintas producidas por Tony Eldridge
Categoría:Cintas rodadas en Boston
Categoría:Cintas rodadas en Cambridge (Massachusetts)
Categoría:Cintas rodadas en Chelsea (Massachusetts)
Categoría:Cintas rodadas en Haverhill (Massachusetts)
Categoría:Cintas rodadas en Ipswich (Massachusetts)
Categoría:Cintas rodadas en Quincy (Massachusetts)
Categoría:Cintas rodadas en Salisbury (Massachusetts)
Categoría:Cintas rodadas en South Hamilton